De professionelle golfspillere har leveret varen under Made in Denmark i en sådan grad, at arrangørerne løber rundt med armene i vejret. Hele weekenden har der været travlt ved tælleapparatet, og hele banen har været mandsopdækket af rød og hvid-klædte fans. - Det her overgår min vildeste fantasi! Jeg har svært ved at finde ord for, hvor fantastisk det er. Her er så mange mennesker - også i dag på finaledagen, og sportsligt er det så spændende som aldrig før, siger Flemming Astrup, promotor og arrangør af Made in Denmark. I alt har 24.112 købt billet til finaledagen, og det totalt antal er 86.498. Sidste år gik 82.798.gennem tælleapparaterne. Han og folkene bag Made in Denmark går allerede nu i gang med at samle sponsorer til turnering i Gatten også efter 16, men de ved først i løbet af efteråret om det lykkes. Turneringen i år blev vundet af engelske Dave Horsey foran en gruppe på seks andre på andenpladsen. Heriblandt danske Søren Kjeldsen.

Opsummering:
Folk er væltet ind for at se Made in Denmark i en sådan grad, at arrangørerne melder om publikumsrekord.